Diablo II

Diablo II on Blizzard Northin kehittämä ja Blizzard Entertainmentin julkaisema toimintaroolipeli. Peli on julkaistu vuonna Windowsille. Peli kuuluu Diablo- pelisarjaan. Blizzard kehitti ja julkaisi pelille vuonna 2001 Lord of Destruction -laajennuksen. == Tarina == Diablo II jatkaa ensimmäisen pelin aloittamaa tarinaa, jonka lopussa Diablon päihittänyt sankari oli ottanut Diablon sielukiven (esineen, johon voi vangita enkelin tai demonin) ja iskenyt sen omaan kalloonsa toivoen näin saavansa Diablon hallintaansa. Sankari kuitenkin joutui hitaasti Diablon vaikutuksen alle ja alkoi menettää mielensä ja kehonsa hallinnan. Diablo II:n esinäytöksessä Marius (tarinan kertoja) todistaa nyttemmin Mustana matkalaisena (Dark Wanderer) tunnetun entisen sankarin päästävän useita demoneita majataloon, jossa Marius on istumassa iltaa. Marius on ainoa selviytyjä ja kokee, että hänen täytyy seurata miestä syistä, joita hän itsekään ei tiedä. Pelaajan hahmo seuraa matkalaisen jalanjäljissä maailman halki. Pelin päätarina jakautuu neljään näytökseen. Pelin aikana selviää, että Diablon tavoitteena on vapauttaa tämän vanhemmat veljet Baal, Tuhon herra, ja Mephisto, Vihan herra. == Hahmoluokat == * Amazon (Amatsoni) ** Ääni: Jessica Straus ** Amatsoni on jousen ja keihään mestari. Amatsonin taidot keskittyvät pääosin jouseen, varsijouseen ja keihääseen erikoistumiseen. * Barbarian (Barbaari) ** Ääni: David Thomas ** Barbaari on keskittynyt lähitaisteluun. Voimansa ansiosta barbaari voi käyttää aseita samanaikaisesti kummassakin kädessä tai yhtä kahdenkäden asetta yhdessä kilven kanssa. Barbaari taitaa myös erilaisia sotahuutoja ja sotataitoja. * Necromancer (Nekromantikko) ** Ääni: Michael McConnohie ** Nekromantikko on keskittynyt taikaan, jolla voi mm. herättää luurankoja vihollisten ruumiista tai palauttaa kuolleen vihollisen hetkeksi tappelemaan omalle puolelleen. Luuranko-armeijan kasvattamisen lisäksi nekromantikko taistelee erilaisilla vihollisia heikentävillä kirouksilla. * Paladin (Temppeliritari) ** Ääni: Larry B. Scott ** Temppeliritarin alaa ovat lähitaistelutaidot. Taikoina toimivat puolustavat ja hyökkäävät aurat, jotka voivat mm. parantaa resistenssejä tai jäädyttää ympärillä olevat. * Sorceress (Velhotar) ** Ääni: Liana Young ** Velhottaren taitoina ovat erilaiset elementaalitaiat, kuten jää-, tuli- ja sähkötaiat. == Esineet == === Taikajuomat === Pelissä on kuudenlaisia taikajuomia: *punaisia elämäpisteitä palauttavia juomia. *sinisiä taikavoimat palauttavia juomia. *violetteja, jotka palauttavat sekä elämäpisteitä että taikavoimia. *valkoiset, jotka palauttavat kaikki kestävyyspisteet ja pysäyttävät niiden kulumisen hetkeksi (kestävyyspisteiden avulla voi juosta. Jos ne loppuvat pelihahmo joutuu kävelemään). *mustat, jotka poistavat myrkyn vaikutuksen *keltaiset, jotka "sulattavat" jäästä. === Varusteet === Hahmot voivat löytää ja ostaa pelissä useita erilaisia panssareita, aseita ynnä muita varusteita. Hahmoluokka ei rajoita pelihahmon kykyä käyttää varusteita (lukuun ottamatta Lord Of Destruction -lisäosan hahmoluokkaspesifisiä esineitä), mutta kullakin esineellä on tietyt vähimmäistaso- ja ominaisuusvaatimukset, jotka pelihahmon on täytettävä voidakseen käyttää tavaraa (jos tavara antaa esimerkiksi bonuksia tietyn hahmoluokan kykyyn, ei näitä bonuksia luonnollisesti saa eri hahmolla). Lisäksi vain Barbaari voi käyttää kahta asetta yhtä aikaa. Aseilla ja panssareilla on vain tietty määrä kestopisteitä, ja niiden loppuessa varuste hajoaa korjauskuntoon. Tavarat on mahdollista korjauttaa kaupungeissa. Tavarat on jaoteltu eri luokkiin, jotka erotellaan esineen nimen esittämiseen käytetyn tekstin värillä. === Alttarit === Pelimaailmasta löytyy myös ensimmäisen pelin tapaan alttareita, jotka aktivoimalla pelaaja voi aikaansaada erilaisia asioita. Osa alttareista saa ajan kanssa voimansa takaisin, osa on kertakäyttöisiä. == Online-pelaaminen == Yksi Diablo II:n eduista oli sen hyvin tehty Battle.net -verkkopeliyhteisö. Battle.net onkin yksi Diablo II:n suosion syy. Vielä näinä päivinä sadattuhannet ihmiset pelaavat Diablo II:a internetissä. Verkossa voi luoda Battle.nettiin oman hahmon, jolla ei voi pelata yksinpeliä. Hahmolla voi liittyä peliin ja kerätä tasoja ja varusteita yksin tai ryhmän kanssa. == Vastaanotto == Kesäkuun 2001 loppuun mennessä peliä oli myyty yli 4 miljoonaa kappaletta. == Lähteet == == Aiheesta muualla == * * Virallinen Diablo II -sivusto * DiabloII.net Luokka:Windows-pelit Luokka:Diablo Luokka:Vuoden 2000 videopelit